CELEX: 32013R1156
Language: mt
Date: 2013-11-14 00:00:00
Title: Regolament ta’ Implimentazzjoni tal-Kummissjoni (UE) Nru 1156/2013 tal- 14 ta’ Novembru 2013 dwar il-klassifikazzjoni ta’ ċerti prodotti fin-Nomenklatura Magħquda

16.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 306/8
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1156/2013
   tal-14 ta’ Novembru 2013
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b’dispożizzjonijiet speċifiċi tal-Unjoni, bl-għan tal-applikazzjoni tat-tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma’ dan ir-Regolament tista’, għal ċertu perjodu, tibqa’ tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta’ tliet xhur.
            
         
               (5)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
   Artikolu 2
   L-informazzjoni tariffarja vinkolanti li ma tkunx tikkonforma ma’ dan ir-Regolament tista’ tibqa’ tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta’ tliet xhur mid-data tad-dħul fis-seħħ ta’ dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta’ Novembru 2013.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Televiżjoni tal-kulur mhux komplut tat-tip bl-iskrin tal-kristalli likwidi (LCD), mingħajr l-hekk imsejjaħ “tuner”, b’kejl dijagonali tal-iskrin ta’ madwar 81 cm (32 pulzier) u b’dimensjonijiet (mingħajr l-istand) ta’ bejn wieħed u ieħor 75 × 44 × 5 cm bi:
                  
                              —
                           
                           
                              riżoluzzjoni normali ta' 1 920  × 1 080  pixels,
                           
                        
                              —
                           
                           
                              proporzjon tal-aspett ta’ 16:9,
                           
                        
                              —
                           
                           
                              pixel pitch ta' 0,369 mm,
                           
                        
                              —
                           
                           
                              żewġ loudspeakers ta' 10 W,
                           
                        
                              —
                           
                           
                              buttuni biex tixgħelu u titfih u buttuni ta' kontroll, inkluż buttuni biex tbiddel l-istazzjoniet,
                           
                        
                              —
                           
                           
                              slot għall-inkorporazzjoni tal-hekk imsejjaħ “tuner” li għandu l-forma ta’ modulu li jinkludi ċirkwiti tal-frekwenza tar-radju (blokka FR), ċirkwiti tal-frekwenza intermedjarja (blokka IF) u ċirkwiti ta’ demodulazzjoni (blokka DEM). Wara l-inkorporazzjoni tal-modulu tat-tuner l-apparat jista’ jirċievi sinjali diġitali tat-televiżjoni.
                           
                        Huwa mgħammar bl-interfaċċji li ġejjin:
                  
                              —
                           
                           
                              żewġ HDMI,
                           
                        
                              —
                           
                           
                              IN kompost,
                           
                        
                              —
                           
                           
                              IN komponent.
                           
                        L-apparat huwa wkoll mgħammar b'dekoder MPEG għad-dikompressjoni għal sinjali ta’ video diġitali u bl-elettronika għall-kontroll tal-għażla tal-istazzjonijiet (“tuning”) u li biex dawn jiġu mmemorizzati.
                  Għandu stand fissa mingħajr mekkaniżmu li jdur jew li jitmejjel u huwa ppreżentat b’remote control.
               
               
                  8528 72 40 
               
               
                  Il-klassifikazzjoni hija determinata bid-dispożizzjonijiet tar-regoli ġenerali 1, 2(a) u 6 għall-interpretazzjoni tan-Nomenklatura Maqgħuda, u bil-kliem tal-kodiċijiet tan-NM 8528 , 8528 72  u 8528 72 40 .
                  Meta jitqiesu l-karatteristiċi oġġettivi tiegħu, jiġifieri slot biex jiddaħħal l-hekk imsejjaħ “tuner”, il-preżenza ta' dekoder MPEG u l-elettronika għall-kontroll tal-għażla tal-istazzjon (tuning) u l-memorizzazzjoni, l-apparat għandu l-karattru essenzjali ta’ apparat ta’ riċezzjoni komplut għat-televiżjoni. Għaldaqstant, il-klassifikazzjoni taħt is-subintestaturi 8528 51  jew 8528 59  bħala moniter hija eskluża.
                  Għalhekk l-apparat għandu jiġi kklassifikat taħt il-kodiċi tan-NM 8528 72 40  bħala apparat ta' riċezzjoni tat-televiżjoni bi skrin b’teknoloġija tal-kristalli likwidi (LCD).